Document ID: 32000R1478

32000R1478
L 167/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1748/2000 AL CONSILIULUI
din 19 iunie 2000
de modificare a Regulamentului (CE) nr. 2866/98 privind ratele de conversie între euro și monedele statelor membre care adoptă moneda euro
CONSILIUL UNIUNII EUROPENE,
Având în vedere Tratatul de instituire a Comunității Europene, în special articolul 123 alineatul (5),
Având în vedere propunerea Comisiei,
Având în vedere avizul Băncii Centrale Europene (1),
întrucât:
(1)
Regulamentul (CE) nr. 2866/98 al Consiliului din 31 decembrie 1998 privind ratele de conversie între euro și monedele statelor membre care adoptă moneda euro (2) stabilește ratele de conversie de la 1 ianuarie 1999, în temeiul Regulamentului (CE) nr. 974/98 al Consiliului din 3 mai 1998 privind introducerea monedei euro (3).
(2)
Decizia 98/317/CE a Consiliului din 3 mai 1998 în conformitate cu articolul 121 alineatul (4) din tratat (4) a prevăzut faptul că Grecia nu îndeplinește condițiile necesare pentru adoptarea monedei unice.
(3)
În temeiul Deciziei 2000/427/CE a Consiliului din 19 iunie 2000 în conformitate cu articolul 122 alineatul (2) din tratat privind adoptarea de către Grecia a monedei unice de la 1 ianuarie 2001 (5), Grecia îndeplinește acum condițiile necesare, iar derogarea aplicată Greciei ar trebui abrogată cu efect de la 1 ianuarie 2001.
(4)
Introducerea monedei euro în Grecia impune adoptarea ratei de conversie între euro și drahma grecească,
ADOPTĂ PREZENTUL REGULAMENT:
Articolul 1
În lista ratelor de conversie de la articolul 1 din Regulamentul (CE) nr. 2866/98 se introduc următoarele, între ratele pentru marca germană și peseta spaniolă:
„= 340,750 drahme grecești.”
Articolul 2
Prezentul regulament intră în vigoare la 1 ianuarie 2001.
Prezentul regulament este obligatoriu în toate elementele sale și se aplică direct în toate statele membre.
Adoptat la Santa Maria da Feira, 19 iunie 2000.

Labels: 2
18